Author Topic: Afrikaans (Read 821 times)
« Reply #3 on: December 01, 2017, 10:43:09 AM »
Goeiste, ek kan nie glo ek het soveel verloor hierdie laaste jaar nie!
Dankie vir die pragtige bydraes Naas en Raaitjie. Dinge om te doen in SA op Erfenisdag | Maroela Media
Dinge om te doen in SA op Erfenisdag
Suid-Afrika het nie ŉ tekort aan ŉ kulturele erfenis nie. Net die feit dat ons 11 amptelike landstale het, dui daarop dat ons heel moontlik ŉ verskeidenheid van maniere kan vind waarop ons hierdie dag kan vier!
Baie van ons gaan ŉ tjoppie op die kole braai en net rustig saam met vriende verkeer.
Daar is egter ŉ hele paar ryk, kulturele uitstappies waaraan jy kan deelneem om ons erfenis te gedenk.
24 September was aanvanklik bekend as Shaka-dag en daarom is daar geen beter plek om dit te vier as by uShaka Akwarium en Waterpark nie. Hier kan jy jou verlustig in ŉ verskeidenheid van aktiwiteite wat die hele familie sal besig hou. Geniet die uitvoerings van die pragtige waterdiere, snuffel rond in die vlooimark met tipiese Afrika-produkte, of geniet optogte en ŉ verskeidenheid van opvoerings regdeur die dag.
Nelson Mandela se standbeeld by Howick in KwaZulu-Natal Foto: Marianne Styan
– Howick, Midlands
Nelson Mandela se besonderse standbeeld naby Howick is iets wat elke Suid-Afrikaner een keer in hulle lewe moet gaan besoek. Nie net is dit ŉ herdenking aan een van ons land se mees besonderse mense nie, maar dit is ook een van die mees ongewone standbeelde. Van ver af lyk dit net soos net ŉ paar pale wat in die grond geplant is, maar sodra jy op die regte posisie plek inneem, verskyn Nelson Mandela se gesig!
As daar nou een plek is wat jou na die werklike oorsprong van ons erfenis sal terugvat, dan is dit die Wieg van die Mensdom (Cradle of Humankind) noord van Johannesburg. Besoek dié juweel wat van die wêreld se grootste opgrawings van vroeë menslike fossiele opgelewer het.
Beleef werklike versoening in ons land se erfenis deur twee van ons land se bekendste museums te besoek. Die Voortrekkermonument herinner ons waar ons Afrikaanse voorvaders vandaan gekom het en die ongelooflike hindernisse wat hulle oorkom het. Maar terselfdertyd moet ons nie agterweë laat om te onthou wat ons as land saam oorkom het om ŉ sukses te maak van ŉ nuwe Suid-Afrika nie. Hierdie suksesstories, so wel as ons land en kontinent se wye geskiedenis, word mooi uiteengesit by die Vryheidpark.
Vrouemonument in Bloemfontein
Daar is niks wat jou só aan die hart gryp soos die Vrouemonument nie. Dít wat die boervrou gedoen het is ŉ erfenis wat ons nie maklik kan vergeet nie.
Op hierdie erfenisdag word die nuwe Knersvlakte Natuurreservaat, drie ure se ry van Kaapstad, geopen. Dit is ŉ tuiste vir 1 500 unieke plantspesies en ŉ verskeidenheid voëllewe in die Wes-Kaap.
Indien jy nog nooit by Robbeneiland was nie, is dit nou jou kans. En indien jy al daar was kan jy dit altyd weer besoek, nie net vir die geskiedenis daaraan verbonde nie, maar ook vir die pragtige natuurskoon.
Duiwelspiek Foto: Suné van Heerden, Maroela Media
– Paul Kruger Huis – Pretoria
– Nelson Mandela Huis – Soweto
– Apartheidsmuseum – Johannesburg
– Distrik Ses – Kaapstad
– Tafelberg – Kaapstad
– Bo-Kaap – Kaapstad
– Eet by Mzoli’s – Gugulethu
Erfenisdag Marianne Styan
Vyf stylvolle kroeë in Kaapstad
Video: Só pak mens vir een aand!